Crypto AG

Firmaet har siden 1950’erne solgt udstyr til op mod 120 lande – bl.a. Iran og Saudi-Arabien.

Det tysk-amerikanske samarbejde fik kodeordet ’Minerva’.

Mindst fire lande var ifølge Washington Post bekendt med, at CIA stod bag Crypto AG.

Landene er Israel, Sverige, Schweiz og Storbritannien.

Crypto AG tjente millioner af dollar, som gik videre til CIA og den tyske efterretningstjeneste BND.

Iran var i mange år kunde hos Crypto AG. Derigennem fik USA i 1979 vigtige informationer om gidseldramaet i Teheran.

CIA fik også efterretninger via Argentinas udstyr fra Crypto AG. De blev delt med Storbritannien under Falklandskrigen.

I 1993 købte CIA den tyske efterretningstjeneste ud af samarbejdet og fortsatte alene frem til 2010’erne.

I 2018 blev Crypto AG opløst. En svensk investor overtog dele af virksomheden.

Investoren har afvist, at firmaet har haft forbindelser til CIA eller BND.

Regeringen i Schweiz har iværksat en undersøgelse af sagen, som ventes færdig til juni.

Kilde: Washington Post og ZDF